Diari Oficial de la Generalitat Valenciana


Sumari del DOGV 1604, del 14-08-1991 (1991/822367)

RESOLUCIÓ de 2 de juliol de 1991, de la Universitat d'Alacant, per la qual es convoquen a concurs places de Cossos Docents Universitaris.
-----------------------------------------------------------------------------------------------------------------------------------------

### Dades del document

Número de DOGV
:   1604

Data del DOGV
:   14-08-1991

Secció del DOGV
:   AUTORITATS I PERSONAL

Número del document
:   1991/822367


Data del document
:   02-07-1991

Organisme emissor
:   Universitat d'Alacant

Tipus de document
:   Resolució

RESOLUCIO de 2 de juliol de 1991, de la Universitat d'Alacant per la qual es convoquen a concurs places de Cossos Docents Universitaris.  
En compliment del que disposa l'Estatut d'aquesta Universitat, aprovat per Decret 107/1985, de 22 de juliol (Diari Oficial de la Generalitat Valenciana de 26 de setembre), i d'acord amb el que disposa l'article 38.2 de la Llei 11/1983, de 25 d'agost, i l'article 2.4 del Reial Decret 1888/1984, de 26 de setembre,  
Aquest Rectorat acorda convocar a concurs les places que es relacionen a l'annex I d'aquesta resolució, d'acord amb les bases següents,  
Primera  
Aquests concursos es regiran pel que disposa la Llei Orgànica 11/1983, de 25 d'agost (BOE d?1 de setembre); Reial Decret 1888/1984, de 26 de setembre (BOE de 26 d'octubre); Reial Decret 1427/1986, de 13 de juny, (BOE d'11 de juliol); Ordre de 28 de desembre de 1984 (BOE de 16 de gener de 1985); i el que no es preveu, per la legislació general de funcionaris civils de l'Estat.  
Segona  
Per a ser admesos als esmentats concursos, les persones aspirants hauran de complir els requisits següents:  
a) Ser espanyol.  
b) Haver complit divuit anys i no haver-ne complit seixanta-cinc.  
c) No haver estat separat, mitjançant expedient disciplinari, del servei de l?Estat o de l'Administració Autonòmica, Institucional o Local, ni estar inhabilitat per a l?exercici de les funcions públiques.  
d) No patir cap malaltia, ni estar limitat físicament o psíquica de manera incompatible amb l?execució de les funcions corresponents a professor d'universitat.  
Tercera  
Els aspirants, a més, hauran de complir les condicions acadèmiques específiques que s'assenyalen a continuació:  
a) Per a concursar a les places de catedràtic d'universitat s'ha d'estar en possessió del títol de doctor i complir les condicions assenyalades en l'article 4, apartat 1, lletra c del Reial Decret 1888/1984, de 26 de setembre.  
b) Per a concursar a les places de professor titular d'universitat s'ha d'estar en possessió del títol de doctor i complir les condicions assenyalades en l'article 37, apartat 4 de la Llei 11/1983, de 25 d'agost.  
c) Per a concursar a les places de catedràtic d'escola universitària s'ha d'estar en possessió del títol de doctor.  
d) Per a concursar a les places de professor titular d'escola universitària s'ha d'estar en possessió del títol de llicenciat, d'arquitecte o d'enginyer. .  
Quarta  
Aquells qui desitgen prendre part en el concurs remetran la sol·licitud corresponent al Rector de la Universitat d'Alacant, per qualsevol dels procediments establerts en la Llei de Procediment Administratiu, en el termini de vint dies hàbils comptadors a partir del dia següent al de la publicació d'aquesta convocatòria en el Butlletí Oficial de l'Estat, amb una instància segons el model normalitzat (publicat en l'annex II de la Resolució de 18 d'abril de 1985, de la Secretaria d'Estat per a Universitats i Investigació dins el Butlletí Oficial de l?Estat núm. 102 de 29 d'abril de 1985), degudament emplenada, junt amb els altres documents que acrediten complir els requisits per a participar en el concurs. D'acord amb l'article 5.1 del Reial Decret 1427/1986, la concurrència dels requisits esmentats haurà d'estar referida sempre a una data anterior a l'acabament del termini fixat per a sol·licitar la participació en el concurs.  
Els aspirants hauran de justificar l?ingrés en la Caixa d'Estalvis Provincial d'Alacant, clau SICA 9463.640.1 oficina universitat núm. 6684.018.266567-6 docent, la quantitat de 1.500 PTA en concepte de drets (400 FITA per la formació d'expedient i 1.100 PTA per drets d'examen) i hi adjuntaran el justificant que acredite l?ingrés amb la referència del número del concurs.  
Cinquena  
Acabat el termini de presentació de sol·licituds, el Rector de la Universitat d'Alacant, per qualsevol dels procediments establerts en la Llei de Procediment Administratiu, remetrà a tots els aspirants la relació completa de persones admeses i excloses, amb indicació de les causes d'exclusió. Contra aquesta resolució, aprovada la llista de persones admeses i excloses, els interessats podran presentar reclamació davant el Rector en el termini de quinze dies hàbils comptadors des del dia següent al de la notificació de la relació de persones admeses. i excloses. Resoltes les possibles reclamacions l?esmentada relació adquirirà la condició de definitiva.  
Sisena  
El president de la comissió, dins del termini habilitat reglamentàriament per a la constitució, dictarà una resolució que haurà de ser notificada a totes les persones interessades amb una antelació mínima de quinze dies naturals respecte la data de l'acte per al qual és citada, i es convocarà:  
a) Tots els membres titulars de la comissió i, si escau, els suplents necessaris per a efectuar l'acte de constitució d'aquesta.  
b) Totes les persones aspirants admeses a participar en el concurs, per a realitzar l'acte de presentació dels concursants i s'assenyalarà el dia, l?hora i el lloc de realització de l'acte.  
Setena  
En l'acte de presentació, les persones concursants lliuraran al president de la comissió la documentació assenyalada en els articles 9 i 10 del Reial Decret 1888/1984, de 26 de setembre, modificats pel Reial Decret 1427/1986, de 13 de juny, en cada cas segons es tracte de concurs o de concurs de mèrits.  
Vuitena  
Les persones candidates per a la provisió de places hauran de presentar en la Secretaria General de la Universitat, en el termini de quinze dies ' hàbils comptadors a partir del dia de finalització de l'actuació de la comissió, per qualsevol dels mitjans assenyalats en l'article 66 de la Llei de Procediment Administratiu, els documents següents:  
a) Fotocòpia del document nacional d'identitat.  
b) Certificat mèdic oficial de no patir cap malaltia, defecte físic o psíquic per al desenvolupament de les funcions corresponents a professor d'Universitat, certificat emés per la Direcció Provincial o conselleria, segons calga, que tinguen competències en matèria de sanitat.  
c) Declaració de no haver estat separat de l'administració de l'estat, institucional o local, ni tampoc de les administracions de les comunitats autònomes, en virtut d'expedient disciplinari i no trobar-se inhabilitat per a l?exercici de la funció pública.  
Aquelles persones que tingueren la condició de funcionaris públics de carrera estaran exempts de justificar aquests documents i requisits i hauran de presentar certificació, del ministeri o organisme del qual depenen, acreditativa de la seua condició de funcionaris i de totes les circumstàncies que consten en el seu full de serveis.  
Alacant, 31 de maig de 1991.   
El Rector en funcions:  
Francisco Ruíz Bevià.  
ANNEX I  
Concurs núm.: 224  
Tipus de concurs: Concurs  
Nombre de places: Una  
Cos al qual pertany la plaça: Professors Titulars d'Escola Universitària (A-452)  
Area de coneixement: Química Analítica  
Departament: Agroquímica, Bioquímica i Química Analítica  
Activitats a realitzar: Docència en Química Analítica  
Concurs núm.: 225  
Tipus de concurs: Concurs  
Nombre de places: Una  
Cos al qual pertany la plaça: Professors Titulars d'Escola Universitària (A-470)  
Area de coneixement: Estratigrafia  
Departament: Ciències ambientals i Recursos naturals  
Activitats a realitzar: Docència en Geologia General  
Concurs núm.: 226  
Tipus de concurs: Concurs  
Nombre de places: Una  
Cos al qual pertany la plaça: Professors Titulars d'Escola Universitària (A-481)  
Area de coneixement: Sociologia  
Departament: Ciències Socials i de l?Educació  
Activitats a realitzar: Docència en Sociologia amb especial referència a la Sociologia del Benestar Social i dels problemes socials  
Concurs núm.: 227  
Tipus de concurs: Concurs  
Nombre de places: Una  
Cos al qual pertany la plaça: Professors Titulars d'Escola Universitària (A-515)  
Area de coneixement: Sociologia  
Departament: Ciències Socials i de l'Educació  
Activitats a realitzar: Docència en Sociologia amb especial referència a la Sociologia de l'Estructura Social i Industrial  
Concurs núm.: 228  
Tipus de concurs: Concurs  
Nombre de places: Dues  
Cos al qual pertanyen les places: Professors Titulars d'Escola Universitària (A-508)  
Area de coneixement: Filologia Catalana  
Departament: Filologia Catalana  
Activitats a realitzar: Docència en Llengua Catalana i la seua didàctica